Bastia xe un comun fransexe, prefetura del departemento de l'Alta-Corsica, ne ła rejon Corsica. I so abitanti xe ciamai "" in fransese e "" ne ła łengua corsa. Situà inte el nord de ła Corsica, intra mar e montagna, Bastia xe el prinsìpal porto de l' ìzoła e ła so prìnsipałe sità comerciałe. Logà drìo muri e bastioni, co datorno el so pałaso dei Governadori, che unco xe un muxeo, Terra-Nova veja sol vecio porto. La xe parcorsa da na rede de strete całexełe. La sità basa, Terra-Vecchia , conquistà un tenpo dai Xenoexi, se gà destirà lóngo ła còsta. Anca se xe stài costruìi dei edifici moderni un fià invadenti, gà conservà el porto cofà modeło mediteraneo orixinàl. La sità gà un mucio de stradèłe picenine dal cołor pitoresco e inte el so cuór San Nicòło che xe na longa piasa onbrixà indove xe stàda costruìa na statua in màlmaro de inte el 1853. In sti ultimi deceni Bastia se gà sviłupà atraverso na forte cresìta demografega, che spenze oramai fora da łimiti comunałi, a cauxa de ła pòsta masa ristreta del sentro sità. Bastia gà un clima mediteraneo. La tenperadura anuałe se alsa a 15,5 °C e se conta sirca sinque dì de xeło a l'ano. Prima de l'ocupasion de ła Corsica che gaveva fato i Xenovexi, Carlo xera un paexe imenso. Ai so pìe, ghe gera na picoła frasion indove abitava i pescaori de Cardo. Sto porto cèo se ciama Porto Cardo che vol dir "el porto de Cardo". Longo i ultimi sinquant'ani, Cardo xe stà ła rexidensa secondaria dei abitanti de Bastia. Ancùo, Cardo xe un quartièr de Bastia, in sima al Pigno. Atira senpre un mucio de persone che vołe istałarse parchè sto logo gà tuti i vantagi de un paexe de canpagna e el gà ła carateristega de eser visin patòco a ła sità. I xenovexi gaveva sentìo vełocemente el bixogno de meterse in paràda da łe invaxion che rivava dal mar e i gà tacà a costruìr, co ghe gera el governador Leonello Lomellini, na , che sarìa na sitadeła. Col tenpo, bastiłia se gà sviłupà, xe deventàda prosperoxa e pì inportante de Cardo. Tuta ła so storia xe conprexa ne ła so "", ła sitadina orixinàl che costituise ła sità seràda. Xe el mar e ła montagna qua che decide dove istałar i loghi de abitasion. Bastìa, soto ła dominasion zenovexe, xe stàda anca cavedałe. Co un fià de tenpo se gà ben destirà, se gà sviłupà anca sol mar co ła piasa de San Nicòło. Esendo na marina sàvia e deventando donca el porto de comercio che xe deventà, ła so storia xe stà segnà da łe glorie e da łe visisitudini che conoseva tuta ła sità fortificà. Ełeta dal patrisio xenovexe Leonello Lomellini, inte el 1353, par seguràr el cołegamento co Xenova, ła xera nata par cussì dir da ła so cròda indove xe stà istałà un mas-cio e sento ani pì tardi, vegnarà tirà su dei bastioni. La carega costituìse el quartièr novo, mentre Teravecia vive del so łavora. A l'inisio del XVIII° secoło, ghe xe stài nùmaroxe sistemasion indove se cata ła Ponta, e cussì nase un gran nùmaro de boteghe. Fransexe da questo secoło, Bastia gà subìo un mucio de dani durante ła Seconda Guera Mondiałe. L'ocupasion itałiana gà copà ła parte pì antiga de ła çità, parò ła Corsica xe stà anca el 1° departemento łibarà patòco el 4 otobre del 1943 grasie a ła rexistensa corsa, a ła mision segreta Pearl Harbour e l'aereoporto de Bastia Poretta. La sede de ła CCI rejonałe sarà istałà a Bastia, uficiałixando in un certo modo ła so costitusion de capitałe econòmega de l'ìzoła.